Document ID: /roh_data/filtered/fineweb-2-filterrobots_roh.jsonl.gz/31213

REGA ha repatrià 260 pazients ord las vacanzas
- Mesemna, 23.8.2017, 16:28
Durant las vacanzas da stad ha la REGA organisà il transport da l'exteriur enavos en la Svizra da 260 pazientas e pazients. Da questas persunas èn 190 vegnidas sguladas enavos cun ils eroplans da la REGA.
La bilantscha da stad da la REGA cumpiglia il temp davent l'entschatta fanadur fin ils 20 d'avust. Da las 260 persunas ch'èn vegnidas repatriadas pervi da problems da la sanadad, han radund in quart pudì vegnir sguladas enavos cun in eroplan ordinari. Ina part da questas persunas èn vegnidas accumpagnadas da medis da sgol u da persunal da tgira.
Il pli savens vegnan persunas repatriadas pervi da malsognas, accidents da traffic ed accidents da sport.
RR novitads 16:00